2018 | 10 | 03.

**KOMÁROM VÁROS ÖNKORMÁNYZATA**

**Sajtóközlemény**

**LEZÁRULT A komáromi gondozási központ FEJLESZTÉSÉRE IRÁNYULÓ PÁLYÁZAT**

**A Széchenyi 2020 program keretében 9 millió forint támogatást kapott Komárom Város Önkormányzata a komáromi Gondozási Központ fejlesztésére.**

Komárom a TOP-4.2.1-15 Szociális alapszolgáltatások infrastruktúrájának bővítése, fejlesztése című felhívásra nyújtotta be pályázatát.

A projekt keretében az önkormányzat által fenntartott szociális intézmény fejlesztése valósult meg. Az elnyert támogatásból egy 9 személyes mikrobuszt szerzett be a fenntartó, mely a szociális étkeztetés során az étel szállításában, valamint a nappali ellátás esetében a személyszállításban nyújt segítséget.

Ezenkívül 4 db korszerű kerékpárt vásárolt a pályázó, melyeket a házigondozásban dolgozók használnak majd,továbbá bútorokat, számítástechnikai eszközt és tornaeszközöket szerzett be a nappali ellátásban gondozott idősek részére.

A projekt 2018. szeptember 30-án zárult.

További információ kérhető:

Komárom Város Önkormányzata

2900 Komárom, Szabadság tér 1.

Tel.: 34/341-306, nagyedit@komarom.hu